সিয়াচেন দ্বন্দ্ব
সিয়াচেন হিমবাহ পৃথিবীর উচ্চতম যুদ্ধক্ষেত্র, যেখানে ভারত ও পাকিস্তান ১৯৮৪ খ্রিষ্টাব্দের ১৩ই এপ্রিল থেকে পরস্পরের বিরুদ্ধে লড়াই করে চলেছে। দুই দেশ এই স্থানে উচ্চতায় স্থায়ী সামরিক উপস্থিতি বজায় রেখেছে। এই দ্বন্দ্বের ফলে প্রায় ২০০০ মানুষ প্রচন্ড শৈত্যে ও পার্বত্য যুদ্ধের ফলস্বরূপ প্রাকৃতিক দুর্যোগের বলি হয়েছেন।
সিয়াচেন মুজতাঘ
এই অঞ্চলের ৬০% এলাকা চীনের ও বাকি ৪০% এলাকা ভারতের অধিকারে। সিয়াচেন দ্বন্দ্ব শুরু হলে পাকিস্তান ভারতের অধিকৃত এলাকা নিজেদের বলে দাবী করে এসেছে। অপর দিকে ভারত চীনের অধিকৃত এলাকার ওপর নিজের দাবী জানিয়ে এসেছে। ভারত তার অধিকৃত এলাকা জম্মু ও কাশ্মীর প্রদেশের অংশ হিসেবে প্রশাসন চালায়। চীন নিজেদের অধিকৃত এলাকায় জিনজিয়াং প্রদেশের অংশ হিসেবে প্রশাসন চালায়।